CELEX: C2006/294/01
Language: hu
Date: 2006-12-02 00:00:00
Title: C-105/02. sz. ügy: A Bíróság (első tanács) 2006. október 5-i ítélete – Az Európai Közösségek Bizottsága kontra Németországi Szövetségi Köztársaság (Tagállami kötelezettségszegés – Közösségek saját forrásai – Lezáratlan TIR-igazolványok – A kapcsolódó saját források átutalásának elmulasztása)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/1
            
         A Bíróság (első tanács) 2006. október 5-i ítélete – Az Európai Közösségek Bizottsága kontra Németországi Szövetségi Köztársaság
   (C-105/02. sz. ügy) (1)
   
   (Tagállami kötelezettségszegés - Közösségek saját forrásai - Lezáratlan TIR-igazolványok - A kapcsolódó saját források átutalásának elmulasztása)
   (2006/C 294/01)
   Az eljárás nyelve: német
   Felek
   
      Felperes: az Európai Közösségek Bizottsága (képviselők: G. Wilms és C. Giolito meghatalmazottak)
   
      Alperes: Németországi Szövetségi Köztársaság (képviselők: W.-D. Plessing és R. Stüwe meghatalmazottak, D. Sellner ügyvéd)
   
      Az alperest támogató beavatkozó: Belga Királyság (képviselők: M. Wimmer és A. Snoecx, meghatalmazottak, B. van de Walle de Ghelcke ügyvéd)
   Tárgy
   Tagállami kötelezettségszegés – A Közösségek saját forrásainak rendszeréről szóló 88/376/EK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendelet (HL L 155., 1. o.) – Egyes TIR-igazolványok által biztosított behozatali vámok beszedésének és a kapcsolódó saját források rendelkezésre bocsátásának elmulasztása – Behozatali vámok, amelyekre „semmilyen biztosítékot nem nyújtottak” vagy amelyekre „nézve kifogással éltek” – Igazolványok, amelyek tekintetében a viszontbiztosító vitatta a kötelezettségeit
   Rendelkező rész
   
               1)
            
            
               A Németországi Szövetségi Köztársaság azáltal, hogy nem mentesített rendszeresen bizonyos árutovábbítási okmányokat (TIR-igazolványt) és így az ebből származó saját forrásokat nem könyvelte le megfelelően, továbbá nem bocsátotta azokat az Európai Közösségek Bizottságának rendelkezésére határidőn belül;
               
                           —
                        
                        
                           azáltal, hogy nem közölte az Európai Közösségek Bizottságával az összes többi nem kifogásolt, azzal összefüggésben hasonló elbánásban részesült (az A számla helyett B számlán jóváírt) vámösszeget, hogy a német vámhatóság 1994-től az 1996. szeptember 11-i szövetségi pénzügyminiszteri rendelet módosításáig nem mentesítette a TIR-igazolványokat;
                        
                     
                           —
                        
                        
                           nem teljesítette a Közösségek saját forrásainak rendszeréről szóló 88/376/EK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendeletből – amelynek helyébe 2000. május 31-től a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanácsi rendelet lépett – eredő kötelezettségeit.
                        
                     
         
               2)
            
            
               A kereseti kérelmet ezt meghaladóan elutasítja.
            
         
               3)
            
            
               A Németországi Szövetségi Köztársaságot kötelezi a költségek viselésére.
            
         
               4)
            
            
               A Belga Királyság maga viseli saját költségeit.
            
         
      (1)  HL C 131., 2002.6.1.